МахуэлI Хьэзрэталий и текIуэныгъэ
Урысей Федерацэм и Пенсэ фондым иригъэкIуэкIа «ФIэкIыпIэншэ пенсэ страхованэмкIэ 2012 гъэм и страхователь нэхъыфI» зэхьэзэхуэм «ЦIыхухэр IэнатIэкIэ къызэзыгъэпэщым и лэжьакIуэхэр 100-м нос» унэтIыныгъэм щытекIуахэм ящыщщ «Кавжилстрой-1» ООО-м и унафэщI МахуэлI Хьэзрэталий.
Урысейм и Пенсэ фондым и Правленэм и Iэтащхьэ Дроздов Антонрэ УФ-м и Пенсэ фондым и къудамэу КъБР-м щыIэм и тхьэмадэ Щауэжь Хьэсэнбийрэ я Iэ зыщIэлъ дипломыр текIуэныгъэ зыIэрызыгъэхьа МахуэлIым иритыжащ Дзэлыкъуэ районымкIэ къудамэм и унафэщI Мамбэт Люсэ.
— Зэпеуэм кърикIуахэр щызэхалъхьэжым къалъытащ лэжьакIуэхэм ику иту ират улахуэр зыхуэдизыр, ирикъуу икIи и чэзум фIэкIыпIэншэ пенсэ страхованэмкIэ взносхэр страхователым зэритыр. МахуэлI Хьэзрэталий зи унафэщI предприятэм а псори щылъагэщ. Страхователь псори абы хуэдэу я лэжьакIуэхэм я къэкIуэну пенсэм егупсысу щытамэ, ар хъарзынэт, — жиIащ Мамбэтым дипломыр щритыжым.
Бжьахъуэ Маринеттэ,
Дзэлыкъуэ муниципальнэ куейм и щIыпIэ администрацэм и
пресс-IуэхущIапIэм и лэжьакIуэ.
